Diari Oficial de la Generalitat Valenciana


Sumari del DOGV 4773, del 11-06-2004 (2004/6022)

RESOLUCIÓ de 7 de juny de 2004, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup E, naturalesa laboral, ajudants de residència/servicis, convocatòries 37/99 i 38/99.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4773

Data del DOGV
:   11-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6022


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 7 de juny de 2004, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup E, naturalesa laboral, ajudants de residència/servicis, convocatòries 37/99 i 38/99. [2004/X6022]
  
Per Resolució de 21 de maig de 2004, de la Direcció General Administració Autonòmica, DOGV núm. 4762, de 27-05-2004, es van convocar els aspirants que han superat les proves selectives d'accés al grup E, naturalesa laboral, ajudants de residència/servicis, convocatòries 37/99 i 38/99, per a l'elecció de destinació, per tal de donar acompliment al que disposen els articles 8 del Conveni Col·lectiu per al Personal Laboral al Servici de l'administració de la Generalitat Valenciana i 9.1 de la Llei de la Funció Pública Valenciana.
  
En acte únic, fet el dia 2 de juny de 2004, a la seu de la Conselleria de Cultura, Educació i Esport, es va procedir a l'elecció de destinació per part del personal que va superar els processos selectius citats.
  
Per tant, i en exercici de la competència que m'atribuïx l'article 16 del Decret 113/2003, de l'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Adjudicar, amb destinació definitiva, al personal que va superar les proves selectives d'accés al grup E, naturalesa laboral, ajudants de residència/servicis, convocatòries 37/99 i 38/99, els llocs de treball que s'especifiquen en l'annex I, amb efectes del dia de la presa de possessió.
  
Segon. Contracte de treball i presa de possessió
  
L'acte per a la formalització del contracte de treball i la presa de possessió, a què queda convocat tot el personal relacionat en l'annex I de la present Resolució, tindrà lloc el dia 15 de juny de 2004, a les 9 hores, a les següents seus:
  
a) Direcció Territorial de la Conselleria de Justícia i Administracions Públiques a Alacant, carrer Doctor Gadea, núm. 10-2a, 03854 € Alacant, els qui hagen obtingut destinació a l'esmentada província.
  
b) Direcció Territorial de la Conselleria de Justícia i Administracions Públiques a Castelló, carrer Major, núm. 78, 12442 € Castelló, els qui hagen obtingut destinació a l'esmentada província.
  
c) Conselleria de Justícia i Administracions Públiques, carrer Historiador Chabàs, núm. 2, Sala de Juntes (planta baixa), 46764 € València, els qui hagen obtingut destinació a l'esmentada província.
  
No obstant l'anterior, l'esmentat personal disposarà d'un mes de termini per a prendre possessió de la seu destinació. Si es fa ús de dit termini, durant este no es meritarà cap retribució ni cap altre dret.
  
Així mateix, el personal que retarde la presa de possessió haurà de trametre, abans del dia 15 de juny, al Servici de Selecció i Provisió (FAX núm. 954861445) un escrit en què indique el nom, cognoms i la data en què prendrà possessió.
  
Els efectes econòmics i administratius seran des de la data de presa de possessió.
  
Tercer. Cessament
  
Els cessaments que es deriven del que disposa la present Resolució, es produiran d'ofici el dia 14 de juny de 2004.
  
El personal que ocupe llocs adjudicats a les persones que prenguen possessió amb posterioritat al dia 15 de juny, cessarà el dia anterior a la corresponent presa de possessió.
  
Quart. Recursos
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes, comptador des de l'endemà de la publicació.
  
Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València en el termini de dos mesos, comptadors des de l'endemà de la publicació de la present resolució.